Tarybos reglamentas (EEB) Nr. 741/93
1993 m. kovo 17 d.
dėl bendros intervencinės kainos taikymo alyvuogių aliejui Portugalijoje
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į Ispanijos ir Portugalijos stojimo aktą, ypač į jo 234 straipsnio 3 dalį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi pasiekus tam tikrų bendrosios rinkos laimėjimų, pageidautina pašalinti visas prekybos kliūtis ne tik tarp Bendrijos valstybių narių, kurios ją sudarė 1985 m. gruodžio 31 d., bet ir kiek įmanoma tarp tų valstybių narių ir naujųjų valstybių narių;
kadangi pagal Stojimo aktą Portugalijos alyvuogių aliejaus kaina turi laipsniškai priartėti prie bendros kainos iki 1995-1996 prekybos metų pradžios; kadangi dėl to iki tos datos prekybai tarp tų šalių ir kitų valstybių narių yra taikytinos stojimo kompensacijos sumos;
tačiau kadangi išlaikant stojimo aktu nustatyto lygio gamybos paramą ir vartojimo paramą, galima numatyti, kad Portugalijos kaina anksti priartės prie bendros kainos dėl 1992 m. birželio 30 d. Tarybos reglamente (EEB) Nr. 2047/92, nustatančiame kainas, paramą ir paramos procentus, kurie turi būti išlaikyti alyvuogių aliejaus sektoriuje 1992-1993 prekybos metais [2], numatyto perbalansavimo,
PRIĖMĖ ŠĮ REGLAMENTĄ:
1 straipsnis
Portugalijoje alyvuogių aliejui taikoma bendroji intervencinė kaina.
2 straipsnis
Pereinamojo laikotarpio priemonės, kurių reikia, kad perėjimas nuo Stojimo akto 290 straipsnyje nurodytų priemonių prie šio reglamento priemonių būtų sklandus, ypač kad įprasti prekybos srautai tarp Portugalijos ir kitų valstybių narių nebūtų nukreipti kita linkme, priimamos Reglamento (EEB) Nr. 136/66/EEB [3] 38 straipsnyje nustatyta tvarka.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. kovo 17 d.